
                                טלפון: 050-8694639

טל' : 03-7412358  ,  פקס: 077-3180983



דוא"ל: office@freiberg-law.com
      – נ ג ד –
הנתבעת:               כלל חברה לביטוח בע"מ



מרחוב ראול ולנברג 36, תל אביב 613902



פקס: 077-6383394



דוא"ל: tvilife@clal-ins.co.il
כתב תביעה
סוג התביעה ונושאה:                    ביטוח, כספית, חוזית וצו עשה.
סכום התביעה:                             244,053 ₪ 
סכום האגרה:                               205 ₪ 
תקנה 4 לתוספת הראשונה לתקנות בית הדין לעבודה (אגרות), תשס"ח-2008
תיקים קשורים: 
                     לא קיימים תיקים קשורים. 
הזמנה לדין (טופס 2 תקנה 10)
הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 
לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, יהיה לתובעת הזכות לקבל פסק דין שלא בפניך. 
 חלק 2: 
(1) בעלי הדין : 
1. הנתבעת הינה חברת לביטוח בע"מ, הפועלת כחוק בישראל, ובכל הזמנים הרלבנטיים לתביעה זו הייתה המבטחת של התובעת בפוליסה נשוא התובענה ( להלן: "הנתבעת").
2. התובעת, ילידת 27.11.60, בכל בזמנים הרלוונטים למועד האירוע נשוא התובענה, עבדה כפקידה בבנק והייתה מבוטחת ע"י הנתבעת בפנסיה מקיפה, הכוללת פוליסת "אובדן כושר עבודה" שמספרה 8457821 (להלן: "הפוליסה/הביטוח")
רצ"ב פרטי הפוליסה, מסומנת "כנספח 1".

(2) פירוט הסעד המבוקש באופן תמציתי: 
3. התובעת כבת 64, נשואה, פקידה בבנק, החלה לסבול מכאבי גב, לאחר שהתגלתה פריצת דיסק החלה לסבול מכאבים עזים בגבה, כאבים שהקרינו אף לגפיים והיא איבדה את כושרה לעבודה. הנתבעת ביטחה את התובעת בפוליסה הרלוונטית במועדים הרלוונטיים.
4. מחמת מגבלותיה הנובעות מהתאונה, מתקשה התובע בפעילויות יום יומיות, היא נמצאת כלא כשירה לעבודה, נפלטה ממעגל העבודה ונגרמו לה הפסדי שכר.
5. בתוך כך, הגישה התובעת תביעה לתשלום תגמולי אובדן כושר עבודה מכוח הכיסוי הביטוחי שניתן לה ע"י הנתבעת. הנתבעת, פיצתה את התובע באופן חלקי בלבד והתעלמה ממצבה הרפואי המסתמך על תיעוד שאינו משתמע לשני פנים ועל החלטות המוסד לביטוח לאומי לפיהן היא מצויה באי כושר מלא לעבודה.
תמצית העובדות הנחוצות לביסוסה של עילת התביעה ומתי נולדה:
6. התובעת סובלת החל מ2008 מכאבי גב עזים וחולשה, התובעת פנתה לקבלת טיפול רפואי, תחילה במסגרת קופת החולים, שם  נשלחה לביצוע בדיקות ראשוניות שכללו MRI, בדיקות ההדמיה הדגימו בתחילה בלטי דיסק והיא נשלחה למנוחה בביתה, נטילת משככי כאבים והמשך מעקב רפואי שכלל טיפולי פיזיותרפיה.
7. התובעת אשר המשיכה לסבול מכאבים עזים עד לכדי קושי בתפקוד, כאבים שהקרינו לצוואר ולגפיים, כולל כאבי והגבלה בטווחי תנועות הרגליים, האגן, הצוואר והכתפיים, היא המשיכה בטיפול השמרני במסגרת קופת החולים, בעקבות החמרה פתאומית שכללה כאבים עזים בירך שמאל ותחושת שיתוק ברגליים, פנתה לאשפוז בבית בחולים "ברזילי" באשקלון.
8. ב"ברזילי" נבדקה ע"י בדיקות דימות נוספות, שם התגלו פריצות דיסק בצוואר ובגב, טופלה באנלגטיקה, נשלחה לבדיקה אצל אורתופד מומחה, בנוסף להחמרה בפגימות מהן סבלה שהחריפו כאמור, המשיכה התובעת לסבול מכאבים והגבלה בתנועות הצוואר, הגפיים, הגב, האגן, הכתפיים וכפות הידיים. בעטיה של ההחמרה הופנתה, בין היתר, לטיפול במסגרת מרפאות כאב והונחתה להתחיל טיפול קבוע אשר הביאה עימה צורך בהזרקות תחת שיקוף וטיפול תרופתי כמו גם המשך מעקב רפואי אינטנסיבי במרפאות הכאב בבית החולים "אסותא".

9. מספר הזרקות שניתנו לה בעמוד השדרה לא הפיגו את הכאב והוחלט על המשך טיפול ומעקב אורתופדיים, המשך קבלת זריקות תחת שיקוף, נטילת טיפול תרופתי משמעותי, ומעקב רציף.

10. פרופ' מירובסקי, אורתופד מומחה למחלות עמוד שדרה שבדק את התובעת ביוני 2012, מצא שלמרות שניסתה את כל מגוון הטיפולים השמרניים, לא חל שיפור במצבה, הוא הנחה אותה להמעיט בעבודתה, להמשיל בשיפור היציבה ע"י תרגולים אינטנסיביים, הידרותרפיה, רפואה משלימה ואף העלה לה את המינון של התרופות לשיכוך כאב.
11. במסגרת המעקב הרפואי, נוכח הפריצות דיסק והכאבים העזים, לאחר שהטיפול השמרני לא השיג את מבוקשו, הוחלט על ביצוע ניתוח שאיבת דיסק, שלצערה לא היטיב עם הכאבים. מחמת הקושי נאלצה התובעת להפסיק את עבודתה, למשך כשנתיים היא שכבה בבית שהיא כאובה. 
12. התובעת סובלת מכאבי גב עזים, שיתוק חלקי של רגל שמאלי, עם השפעה על הליכתה, חולשה ותשישות, קושי בישיבה ממושכת, כאבי מעיר משינה וקושי בביצועה פעולות יום יומיות, היא פנתה לקבלת טיפול רפואי והוסבר לה שאלו חלק מהסימפטומים של מצבה, הן מבחינה אורתופדית והן כתוצאה מפגיעה נוירולוגית.
13. עקב מצבה הרפואי, שכלל כאמור, תשישות, כאבים עזים, הפרעות בתפקוד הן הפיזי והן המנטלי, נזקקה התובעת למנוחות ממושכות. התובעת סובלת מכאבים עזים וקושי בתפקוד בסיסי, היא הופנתה לקבלת טיפול אינטנסיבי בהתאם למגבלותיה הרבות עימן היא מתמודדת. בין היתר, הופנתה לטיפולי פיזיותרפיה, הידרותרפיה, שיאצו ומעקב אצל נוירולוג. אין צורך להכביר במילים בדבר העובדה כי נוכח חומרת מצבה והטיפולים כמו גם המעקב להם נדרשת הייתה התובעת (ועודנה!) באי כושר מלא לעבודה. 
14. הבדיקות השונות הדגימו החמרה משמעותית ביכולותיה, עם דגש על יכולות של ישיבה, בעטיה של הפגיעה האורתופדית והנוירולוגית מצויה התובעת באי כושר לעבודה. היא סובלת מכאבי עמוד שדרה כרוניים בעוצמות משתנות שאורכים בין מספר שעות למספר ימים. חולשה בפלג גופה השמאלי, הפרעות הליכה, קושי בתפקוד, עייפות כללית, היא נזקקת לסיוע יומיומי בתפקודים בסיסיים והיא תיזדקק לכך גם בעתיד הנראה לעין.     
  רצ"ב תעודות רפואיות והחלטות המוסד לביטוח לאומי, מסומנות ״כנספח 2״.
15. החל משנת 2013 לאחר שהחלה לסבול מכאבי גב, נאלצה לצמצם את היקף עבודתה, בהוראת רופא תעסוקתי. מחמת ההחמרה כאמור, נאלצה התובעת להפסיק את עבודתה מיום 31.12.20, יש לציין כי בכל זמן הטיפולים והבדיקות הודיע התובעת לנתבעת אודות קרות מקרה הביטוח, תוך המצאת מלוא המסמכים הדרושים ובקשה לתשלום תגמולי אובדן כושר עבודה מכוח פוליסת הביטוח שלה. 
16. התובעת עמדה בפני ועדות המל"ל בענף נכות כללית ופעם אחר פעם, נקבע מפורשות כי הוא באי כושר לעבודה.
17. בניגוד להחלטת וועדות אובייקטיביות מטעמו של המוסד לביטוח לאומי ובהתעלם מקביעות נחרצות מצד הרופאים המטפלים,  אישרה הנתבעת את תביעת התובע באופן חלקי בלבד כפי שיפורט להלן.
18.  בהחלטת הנתבעת כפי שבאה לידי ביטוי במכתבה, מתאריך 7.8.2022 ומתאריך 30.6.2021 קבעה כי התובעת הינה באי כושר חלקי בשיעור של 50%.
רצ"ב מכתב הנתבעת, מסומן "כנספח 3".
19. החלטת הנתבעת מתבססת על החלטת רופא הקרן בהסתמך על בדיקות מומחים מטעמם - ד"ר זוס יבגניה, מומחית ברפואה תעסוקתית, וד"ר אייל הלר, מומחה בכירורגיה אורתופדית וקביעותיהם המתעלמות מחומרת מצבה ללא הנמקה והתייחסות לתיעוד הרפואי הרב, להחלטות המל"ל ולמצבה הקליני.
20. הנתבעת שילמה תגמולי ביטוח בהתאם להחלטתה כאמור כאשר נכון לחודש ינואר 25 עומד סך התשלום החודשי במלואו בשיעור של 4,519.48 ₪.
21. לאור כל האמור, התובע יטען כי על הנתבעת לשלם תגמולי ביטוח כדלקמן:
1. 24,472 ₪ בגין חודשים 7/20-2/25.
בסה"כ 244,053.
רצ"ב תכתובת בין התובע לנתבעת מסומנים ״כנספח 3״.

22. נוכח תשובות הנתבעת לא נותר לתובעת אלא לפנות לבית הדין הנכבד ולעתור לקבלת הסעדים המתחייבים בנסיבות העניין.
23. לאור האמור, בנפרד במצטבר או בנפרד, מבוקש מבית הדין הנכבד:
24. התובעת תבקש להורות לנתבעת לשלם תגמולי ביטוח מלאים בתקופת העבר בהתאם למפורט לעיל ולכך שהתובע באי כושר מלא לעבודה.
25. התובע יבקש צו המורה לנתבעת להמשיך לשלם תגמולי הביטוח מלאים (בשיעור 100%) בהתאם לאי כושרו בכפוף לתיעוד הרפואי, לממצאים ולקביעות המוסד לביטוח לאומי.
26. התובע יטען כי הנתבעת חייבת לפצותו בהיותה מבטחת בפוליסה כאמור בהתאם לדין.
27. ליתן כל סעד אחר שיראה נכון וצודק בנסיבות העניין.
28. התובע יטען כי הסתמך על הנתבעת כמבטחת סבירה אשר בקרות מקרה ביטוח של אובדן כושר עבודה תשלם את תגמולי הביטוח המגיעים לו עפ"י הוראות החוק והפוליסה, משלא עשתה כן הפרה את דיני ההסתמכות, הצפיות וחובת תום הלב הפרה בוטה וגסה הנוגדת הוראות כל דין.
חלק 3 
2. פירוט העובדות המקנות סמכות לבית המשפט 
29. לבית הדין נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
אשר על כן, מתבקש בית הדין הנכבד להזמין את הנתבעת לדין ולחייבה לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.

                                                                                          ______________






              אריאל פרייברג, עו"ד








ב"כ התובע
	
	



